laion/Wikipedia-Exotic huggingface dataset:
אצטדיון קירקליס

אצטדיון קירקליס (באנגלית: Kirklees Stadium), כיום ידוע בשם אצטדיון ג'ון סמית' (באנגלית: John Smith's Stadium, למטרות פרסומיות) הוא אצטדיון ספורט רב-תכליתי, הממוקם בהאדרספילד, מערב יורקשייר, הממלכה המאוחדת. האצטדיון מכיל 24,121 מקומות ישיבה, והוא מגרשה הביתי של קבוצת הכדורגל האדרספילד טאון, ושל קבוצת הרוגבי האדרספילד ג'יינטס. האצטדיון אירח את משחקי גביע העולם בליגת הרוגבי בשנים 1995, 2000 ו-2013, כמו גם את גביע העולם ברוגבי בשנת 1999. הוא בבעלות שתי הקבוצות המשתמשות בו כמגרשן הביתי, וכן בבעלות מועצת מחוז קירקלס (אנ'). במהלך תכנון ובניית האצטדיון, הוא נודע בשם קירקלס, על שם המחוז אשר הוא שוכן בו. הוא נבנה על ידי חברת הבניין 'אלפרד מק'אלפין', ואף זכה בפרס מבנה השנה מטעם המכון המלכותי לאדריכלים בריטים לשנת 1995. ההחלטה על בניית אצטדיון חדש להאדרספילד טאון התקבלה באוגוסט 1992. בשנה העוקבת החלה בנייתו, והוא נפתח בזמן לעונת 1994/1995. בעת פתיחתו, שני יציעים בלבד היו כשירים לאכלוס אוהדים. היציע הדרומי נפתח בדצמבר 1994. העבודות על היציע הצפוני החלו ב-1996 והושלמו ב-1998. בכך נקבעה קיבולת האצטדיון על 24,121 מושבים, ועלויות הבנייה הכוללות נעו סביב 40 מיליון לירות שטרלינג. חסות בחוזה בניית האצטדיון נקבע כי יקרא 'אלפרד מק'אלפין', על שם החברה שבנתה אותו, למשך 10 שנים. עם תום החוזה, בשנת 2004, נחתמה חסות חדשה על שם האצטדיון, עם חברת התרופות 'גלפארם אינטרנשיונל'. ביולי 2012 הוכרז כי מבשלת הבירה העולמית היינקן חתמה על חוזה חסות עם האצטדיון, לפיו יקרא האצטדיון על שם המותג המקומי של החברה, 'ג'ון סמית. כדורגל המשחק הראשון אותו אירח האצטדיון אירע ב-20 באוגוסט 1994, אז הפסידה האדרספילד טאון 1-0 לוויקומב וונדררס במסגרת הליגה השלישית באנגליה. ב-4 ביוני 1999 אירח האצטדיון את משחק מוקדמות אליפות אירופה עד גיל 21, אז ניצחה אנגליה 0-3 את שוודיה. שיא הצופים למשחק כדורגל באצטדיון נרשם ב-18 בפברואר 2017, כאשר 24,129 אוהדים צפו בתיקו המאופס בין האדרספילד למנצ'סטר סיטי, בסיבוב החמישי של גביע ה-FA. ב-20 באוגוסט אירח לראשונה משחק פרמייר ליג, אשר בו ניצחה הקבוצה המקומית 0-1 את ניוקאסל יונייטד, משער של ארון מוי. במשחק זה צפה אוהד אחד פחות מאשר במשחק בו נרשם שיא הצופים. רוגבי האצטדיון אירח את משחקי גביע העולם בליגת הרוגבי בשנים 1995, 2000 ו-2013, כמו גם את גביע העולם ברוגבי בשנת 1999. בין השנים 1998-2007 אירח האצטדיון 7 משחקים בינלאומיים של נבחרת בריטניה. כמו כן, אירח שלושה משחקי נבחרת אנגליה, כולל את ניצחון הנבחרת האנגלית 0-42 על אירלנד בגביע העולם ב-2013. במשחק זה צפו 24,375 אוהדי רוגבי, וזהו שיא הצופים באצטדיון. קונצרטים ומופעי מוזיקה מופעי המוזיקה הראשונים באצטדיון נערכו ב-25 וב-26 ביולי 1995, כאשר הופיעה להקת הרוק האמריקאית R.E.M.. כמו כן, בשנות ה-90 הופיעו באצטדיון גם האיגלס, בריאן אדמס וThe Beautiful South. ביוני 2001 הופיעה באצטדיון להקת הרוק הכבד בון ג'ובי. ב-31 ביולי 2004 הופיעה באצטדיון להקת בלו, יחד עם Girls Aloud ודאריוס קמפבל, באירוע חשיפת שם החסות החדש של האצטדיון, 'גלפארם'. בקיץ 2005 הופיעו אלטון ג'ון ולולו, ובקיץ 2006 הופיע בריאן אדמס בשנית. ביולי 2018 הופיעה באצטדיון להקת ליטל מיקס. מדיה וקבצים בנושא אצטדיון קירקליס בוויקישיתוף אתר האינטרנט הרשמי של אצטדיון קירקליס אצטדיון קירקליס, ברשת החברתית אקס (טוויטר) אצטדיון קירקליס, באתר Stadium Guide
סטאוריקוזאורוס

סטאוריקוזאורוס (שם מדעי: Staurikosaurus; משמעות השם מלטינית: "לטאת הצלב הדרומי" עקב הימצאו בחצי הכדור הדרומי) הוא סוג של דינוזאור קדום שנע על שתיים והיה שייך למשפחת ההררזאוריים. היצור חי בתור הטריאס, לפני 233.23 מיליון שנה, והיה מאבותיהם של התרופודים הטורפים. מאובני הסטאוריקוזאורוס נתגלו בחפירות במדינת ריו גראנדה דו סול שבברזיל. הסטאוריקוזאורוס הגיע לגובה 80 סנטימטרים, לאורך 2.25 מטרים ושקל עד 30 קילוגרם. יחסית לדינוזאור הוא היה קטן מאוד, והיה בעל חרטום מוארך עם שיניים מחודדות ובעל זיזים דוקרניים על גבו ועורפו. הסטאוריקוזאורוס היה קרובו של ההררזאורוס שחי באותו אזור, והיה בעל זנב ארוך ומרובה חוליות, אך רגליו היו קלות ועדינות, והוא כנראה התפתח מזוחלים בעלי רגליים צדדיות שנעו לעבר תחתית הירך. בתקופתו לא התקיימו דינוזאורים רבים, וסביר שהיה צייד של זוחלים קטנים יותר, כגון זוחלים מסדרת הרינצ'וזאוריה, קיינודונטיים וסינאפסידים קטנים שהיו נפוצים בסביבתו. הסטאוריקוזאורוס חי לצד זוחלים אחרים ובעיקר דמויי-תנינאים עצומים, פרוזאורופודים קדומים וסינאפסידים שחיו בברזיל הקדומה. דינוזאור זה הופיע בסדרה פלאווורלד. מדיה וקבצים בנושא סטאוריקוזאורוס בוויקישיתוף סטאוריקוזאורוס, באתר האנציקלופדיה של החיים (באנגלית) סטאוריקוזאורוס, באתר GBIF (באנגלית)
הררזאוריים

הררזאוריים (שם מדעי: Herrerasauridae) היא משפחה קטנה של דינוזאורים קדומים שחיו בטריאס לפני 225–233 מיליון שנה. הם נמצאו בעיקר באמריקה הדרומית שבעבר הייתה מחוברת ליבשת הענק פנגיאה. כמה מאובנים בודדים נמצאו באמריקה הצפונית וישנם חוקרים שסוברים שנמצאו בעוד יבשות. אלו היו דינוזאורים קטנים ואוכלי בשר באורך של עד 4 מטר. הם נעו על שתיים במהירות וצורתם הייתה שונה מרוב הדינוזאורים הטורפים. ייתכן שהם לא המשיכו להתפצל ונכחדו בסוף הטריאס. ליצורים היה גוף קליל, חוטם מוארך, חלל עיניים גדול וזרועות ארוכות עם אצבעות ארוכות מאוד וטפרים גדולים. ייתכן שחלק מזמנם הם נעו על ארבע. כל היצורים היו טורפים שצדו זוחלים או סינאפסידים קטנים יותר. קסאוזאורוס (Caseosaurus) צ'ינדזאורוס (Chindesaurus) הררזאורוס (Herrerasaurus) Gnathovorax סנחואנזאורוס (Sanjuansaurus) סטאוריקוזאורוס (Staurikosaurus) מדיה וקבצים בנושא הררזאוריים בוויקישיתוף הררזאוריים, באתר האנציקלופדיה של החיים (באנגלית) הררזאוריים, באתר GBIF (באנגלית)
Cain and Abel

קין והבל (באנגלית: Cain and Abel) היא תוכנה חינמית, המשמשת לאימות נתונים ופיצוח סיסמאות. התוכנה פותחה על ידי מסימיליאנו מונטורו (Massimiliano Montoro) ובעלת יכולת פיצוח סיסמאות מגובבות ומוצפנות בשיטות רבות ושחזור סיסמאות של מערכת ההפעלה. התוכנה מזהה את שיטת ההצפנה ומפצחת אותה במספר דרכים: התקפת מילון - התוכנית מקבלת קובץ נתונים המכיל סיסמאות, היא בוחרת סיסמה מהרשימה ומצפינה אותה בפורמט זהה לקלט שהתקבל מהמשתמש. לאחר מכן את הפלט המוצפן שיצרה משווה עם המחרוזת המקורית. המערכת יודעת לשלוף רק את המידע הנדרש לה ולעשות ההשוואה המאימה השוואות בין תווים בודדים או מחרוזות שלמות). כוח ברוטלי - התוכנית מנסה את כל תבניות הטקסט האפשריות ומשווה אותם אל הקלט שהוזן. שיטה זו שימושית עבור פיצוח סיסמאות שאינן מופיעות במילון (לפעולה זו נדרש זמן ארוך). לקין והבל תמיכה בפרוטוקולים רבים ופיצוח סיסמאות מגובבות ומוצפנות בדרכים שונות: פיצוח אלגוריתם WEP שנועד לאבטחת רשתות נתונים אלחוטיות. הקלטת שיחות המועברות בטכנולוגיית VoIP. שימוש ב-Rainbow Tables באמצעות winrtgen.exe. ARP Spoofing Traceroute MD2 MD4 MD5 SHA-1 SHA-2 Kerberos 5 RADIUS RIPv2 OSPF RIPEMD רוב מערכות האנטי-וירוס מזהות את התוכנה ומסמנות אותה כבלתי רצויה. Kismet John the Ripper Ettercap DaveGrohl אתר האינטרנט הרשמי של Cain and Abel ריאיון עם מסימיליאנו מונטורו - אתר Helpnetsecurity (באנגלית)
אורודרומיאוס

אורודרומיאוס (שם מדעי: Orodromeus; מילולית: "אצן הרים") הוא סוג של דינוזאור קטן ממשפחת הפארקוזאוריים שחי בסוף הקרטיקון. מאובניו נמצאו ב-1988 בידי החוקרים ג'ק הורנר ודייוויד ב' וויישאמפל באמריקה הצפונית. המאובנים נמצאו במונטנה באתר חפירות בו נמצא אורניתופוד גדול בהרבה - מאיאזאורה לצד ביצים וקנים באזור הררי. בגלל הימצאו באזור זה שכונה "הר הביצים" הוא נקרא בשמו. זה היה יצור באורך 2.5 מטר והיה בעל זנב ארוך. קרובי משפחתו היו ההיפסילופודון והדריוזאורוס. לצידו חיו ביערות אמריקה הקדומים גם צרטופסיים כמו האייניוזאורוס וטורפים כמו הדספלטוזאורוס שכנראה ניזון ממנו. הוא היה אוכל צמחייה בעל שיניים מאחורי לחייו שעזרו ללעוס את הצמחייה. האורודרומיאוס הופיע בסדרות הדינוזאורים! וכוכב הדינוזאורים. מדיה וקבצים בנושא אורודרומיאוס בוויקישיתוף אורודרומיאוס, באתר האנציקלופדיה של החיים (באנגלית) אורודרומיאוס, באתר GBIF (באנגלית)
קיינודיכטיס

קיינודיכטיס (שם מדעי: Cynodictis; מילולית: "כלב-דלק צנום") הוא סוג של טורף נכחד מהמשפחה הקדומה כלבי דב שהיה קרובו של האמפיקון. הוא חי לפני 28–37 מיליון שנה בכמה אזורים באירואסיה מסין עד האי וייט שבבריטניה וכמה מאובנים בצרפת. יצור זה הגיע לגובה 27-30 סנטימטרים והיה בעל גוף נמוך ורגליים קצרות בעלות 5 אצבעות. ליצור היו פנים מוארכות כמו כלבים מודרניים וניבים גדולים שהותאמו לאכילת בשר. צורת גופו מזכירה גם צורה של דלק וייתכן שחי כמותו בין ענפי העצים וצד יונקים קטנים עם ניביו. יונק קדום זה הופיע בסדרה ללכת עם חיות. מדיה וקבצים בנושא קיינודיכטיס בוויקישיתוף קיינודיכטיס, באתר האנציקלופדיה של החיים (באנגלית) קיינודיכטיס, באתר GBIF (באנגלית)
ג'ופרי ק. בראון

ג'ופרי ק. בראון (באנגלית: Jophery Clifford Brown;‏ 22 בינואר 1945 – 11 בינואר 2014) היה שחקן בייסבול אמריקאי ששיחק בקבוצת שיקגו קאבס מליגת ה-MLB בעמדת המגיש. כמו כן היה פעלולן ושחקן בכמה סרטים. בראון נולד בלואיזיאנה, והחל לשחק בייסבול באוניברסיטת גרמבלינג שהייתה אוניברסיטה לשחורים במדינת לואיזיאנה. לאחר שנבחר 3 פעמים בדראפט ליגת ה-MLB על ידי הקבוצות בוסטון רד סוקס ופיטסבורג פיירטס, החליט לחתום בקבוצה שיקגו קאבס. בראון שיחק משחק בודד בקריירה שלו בספטמבר 1968 נגד קבוצת פיטסבורג פיירטס ואחריו פרש ממשחק פעיל. בינואר 2014 נפטר בראון כתוצאה מסיבוכים סרטניים. הוא החל להופיע על המסכים מ-1964 בתפקידי פעלולנים ולאורך השנים שיחק והופיע במעל 35 סרטים. הוא שיחק לראשונה בסדרת המתח "Arrest and Trial" כקצין משטרה ולאורך השנים הופיע בעוד כמה סדרות. בשנה שלאחר מכן שיחק לראשונה פעלולן בסדרה "I Spy". ב-1976 שיחק בסרט הספורט "The Bingo Long Traveling All-Stars & Motor Kings" ותפקידו כשחקן בייסבול עזר לו להופיע כשחקן בייסבול בסרט. ב-1983 שיחק בסרט פני צלקת. ב-1988 שיחק בסרט האקשן "Action Jackson". ב-1993 שיחק בסרט המדע הבדיוני של סטיבן ספילברג פארק היורה בתור שומר שנטרף בתחילת הסרט בידי רפטורית גדולה. בשנה שלאחר מכן שיחק בסרט הקומי מסיבת בית 3. ב-1995 שיחק בסרט משחק על זמן. לאחר שנתיים שיחק בסרט האימה הבדיוני "The Relic". ב-2001 שיחק כפעלולן בסרט המתח שעת העכביש. ב-2002 שיחק כפעלולן בסרט ספיידרמן בבימויו של סם ריימי ובסרט המתח כל הפחדים כולם. ב-2003 שיחק בסרט בחורים רעים 2 של הבמאי מייקל ביי ובסרט האימה לוכד החלומות. ב-2008 הופיע בסרט הפשע מבוקש ועליו הועמד שש פעמים בפרסי גילדת שחקני המסך. ג'ופרי ק. בראון, במסד הנתונים הקולנועיים IMDb (באנגלית) ג'ופרי ק. בראון, באתר Baseball-Reference.com MLB ג'ופרי ק. בראון, באתר Baseball-Reference.com ליגות אחרות ג'ופרי ק. בראון, באתר The Baseball Cube
סלמה ביורנסדוטיר

סלמה ביורנסדוטיר (באיסלנדית: Selma Björnsdóttir; נולדה ב-13 ביוני 1974) היא זמרת איסלנדית. ביורנסדוטיר נולדה ב-13 ביוני 1974 ברייקיאוויק שבאיסלנד כשלישית מבין ארבע בנות. ב-1995 הופיעה במחזה "סיפור הפרברים" שהוצג בתיאטרון הלאומי של איסלנד. ב-1996 שיחקה במחזה "Áfram Latibær" ודמותה היוותה השראה לדמות של סטפני ב"נווה עצלנות", לאחר מכן היא שיחקה במספר מחזות זמר נוספים כמו "גריז" ו"מופע האימים של רוקי". ב-1999 נבחרה על ידי RUV לייצג את איסלנד באירוויזיון בירושלים, היא נחשבה כמועמדת מועדפת בתחרות והימורים רבים סימנו אותה כזוכה, אך לבסוף סיימה במקום השני שזהו הישגיה הגבוה ביותר של איסלנד בתחרות. בשנת 2005 נבחרה בשנית לייצג את איסלנד בתחרות האירוויזיון שנערכה בקייב עם השיר "If I Had Your Love" אך לבסוף לא עלתה לגמר התחרות. ב-2009 שימשה כשופטת בעונה הרביעית של הגרסה האיסלנדית של "אמריקן איידול". מדיה וקבצים בנושא סלמה ביורנסדוטיר בוויקישיתוף סלמה ביורנסדוטיר, במסד הנתונים הקולנועיים IMDb (באנגלית) סלמה ביורנסדוטיר, באתר ספוטיפיי סלמה ביורנסדוטיר, באתר MusicBrainz (באנגלית) סלמה ביורנסדוטיר, באתר Songkick (באנגלית) [1]
יליזבטה בויארסקאיה

יליזבטה מיכאילובנה בויארסקאיה (ברוסית: Елизаве́та Миха́йловна Боя́рская; נולדה ב-20 בדצמבר 1985, בלנינגרד, ברית המועצות) היא שחקנית תיאטרון וקולנוע רוסייה. אמנית הכבוד של הפדרציה הרוסית (2018). זוכת פרס נשר הזהב הרוסי בקטגוריית השחקנית הטובה ביותר לשנת 2017 על תפקידה כאנה קארנינה בסרט אנה קארנינה. בתם של השחקנים מיכאיל בויארסקי ולריסה לופיאן. בוגרת המכון הממלכתי הרוסי לאמנויות הבמה (רו'). היא לוהקה לגלם תפקיד בעיבוד קולנועי לסיפור "המעצב" מתוך משימות מיוחדות מאת אקונין, אך ההפקה הוקפאה בהיעדר תמיכה כספית. נשואה לשחקן מקסים מאטבייב (יליד 1982), להם יש בן: אנדריי מאטבייב. מדיה וקבצים בנושא יליזבטה בויארסקאיה בוויקישיתוף אתר האינטרנט הרשמי של יליזבטה בויארסקאיה (ברוסית) יליזבטה בויארסקאיה, ברשת החברתית אינסטגרם יליזבטה בויארסקאיה, במסד הנתונים הקולנועיים IMDb (באנגלית) יליזבטה בויארסקאיה, באתר AllMovie (באנגלית) יליזבטה בויארסקאיה, במסד הנתונים הקולנועיים KinoPoisk (ברוסית) Указ Президента Российской Федерации В. Путина № 93 от 2 марта 2018 года «О награждении государственными наградами Российской Федерации». Официальный интернет-портал правовой информации Российской Федерации // publication.pravo.gov.ru Боярская и Козловский стали заслуженными артистами РФ. Информационное агентство России «ТАСС» // tass.ru (2 марта 2018 года) Надежда Фаткуллина. Елизавета Боярская: «Звание „заслуженный артист“ — большой аванс, чтобы трудиться дальше». — Актриса рассказала «КП», что значит для неё престижная награда. Газета «Комсомольская правда» (Санкт-Петербург) // spb.kp.ru (2 марта 2018 года) Дата выхода фильма еще не анонсировалась. Премьеру стоит ожидать в третьем квартале 2019 года.
מיס שווייץ

מיס שווייץ היא תחרות יופי שנתית המתקיימת בשווייץ, התחרות נערכה לראשונה ב-1951 ומשודרת בערוץ הטלוויזיה הממלכתי של שווייץ "SRG SSR". כל אחת מהמתמודדות מייצגות בתחרות קנטון שונה במדינה, הזוכה בתחרות מייצגת את מדינתה בתחרות מיס תבל והתחרות גם החזיקה בזיכיון עבור מיס עולם עד 2005, מיס אינטרנשיונל עד 1993 ומיס אירופה עד 2006. אתר האינטרנט הרשמי של מיס שווייץ מיס שווייץ, ברשת החברתית פייסבוק מיס שווייץ לאורך השנים ערך זה הוא קצרמר בנושא שווייץ. אתם מוזמנים לתרום לוויקיפדיה ולהרחיב אותו.
בועז עופרי

בועז עופרי (נולד ב-27 בדצמבר 1960) הוא זמר, שחקן וצלם ישראלי. שיחק בסרט "שתי אצבעות מצידון" מ-1986, אותו ביים אלי כהן, בתפקיד אפי קשר הפלוגה, חייל אשר מתאהב בנערה לבנונית. במהלך הסרט מגלים שהיא ממשפחה המסתירה נשק בביתם, ומשפחה העוסקת בטרור נגד צה"ל. התפרסם בכך ששר את שיר הנושא של הסרט "שתי אצבעות מצידון" מילים: אלי מדורסקי (אלי כהן - במאי הסרט), לחן: בני נגרי. למרות הצלחת השיר לא הקליט שירים נוספים, ולכן הוא זמר של שיר מוקלט אחד וידוע בתור זמר של להיט אחד. עופרי שר את השיר, בסרט, משום שבועז שרעבי, שלוהק כזמר, חשש מלהגיע לאתר הצילומים, בלבנון. בעת צילומי "שתי אצבעות מצידון" היה עופרי צלם בערוץ 2 הניסיוני שרק החל לפעול באותה עת. נכון ל-2006, עבד עופרי כצלם בחדשות ערוץ 10, וגם ניהל חברת הפקות קטנה בבעלותו באנגליה. בועז עופרי, במיזם "אישים" לתיעוד היצירה הישראלית בועז עופרי, במסד הנתונים הקולנועיים IMDb (באנגלית) בועז עופרי, באתר "אידיבי", מאגר הידע העברי לקולנוע ישראלי ועולמי בועז עופרי, באתר ספר הקולנוע הישראלי בועז עופרי, באתר שירונט בועז עופרי, באתר MOOMA (בארכיון האינטרנט) שתי אצבעות מצידון, בביצוע בועז עופרי, וידאו קליפ של השיר באתר יוטיוב אתר "אישים" על פי דן עופרי (אינו קרוב של בועז עופרי) בשיחה עם מאזין בתוכנית הרדיו "לילות משי כחול-לבן", רשת ג', 7 באפריל 2014
מיס אסטוניה

מיס אסטוניה היא תחרות יופי שנתית באסטוניה. התחרות נוסדה לראשונה בשנת 1923 על ידי חברת הקולנוע "סרט אסטוניה" במטרה למצוא שחקנית חדשה לתעשיית הסרטים במדינה. בשנת 1925 התחרות אורגנה על ידי העיתון "Päevaleht". בשנת 1931 הזוכה כמיס אסטוניה נבחרה לסגנית ראשונה למיס אירופה. ב-1932 (בתחרות זו זכתה נדז'דה פידי הופמן) הופסקה התחרות וב-1988 חודשה בחזרה. בשנת 1993 החלה אסטוניה להשתתף בתחרות מיס תבל, בנוסף המדינה שלחה נציגות גם לתחרויות מיס עולם ומיס הים הבלטי. נציגות אסטוניה זכו 3 פעמים בתחרות מיס הים הבלטי (ליס טאפו בשנת 1992, אבה מריה לאאן בשנת 1995 וקאדרי ואליאוטס בשנת 1999). מדיה וקבצים בנושא מיס אסטוניה בוויקישיתוף אתר האינטרנט הרשמי של מיס אסטוניה MISS ESTONIA / MISS EESTI, lempimissit.suntuubi.com, ‏2010-10-24 (בפינית)(הקישור אינו פעיל) Kaheksa kaunitari võistlevad Eesti Miss Estonia tiitlile, Postimees, ‏2007-03-02 (באסטונית) Eesti Miss Estonia 1994 | ERR Digihoidla, arhiiv.err.ee
ארמיית האוויר השנייה

ארמיית האוויר השנייה (ברוסית: воздушная армия ‏я‏-2) הייתה ארמייה של הצבא האדום שלחמה במלחמת העולם השנייה. היחידה הוקמה ב-12 במאי 1942 בהתאם לפקודת שר ההגנה של ברית המועצות. היחידה הוקמה על בסיס יחידות חיל האוויר שהיו מוצבות בגזרת חזית בריאנסק. היא השתתפה בכל המבצעים של החזית לרבות קרבות מגננה במהלך שנת 1942. בהמשך היא הועברה לגזרת החזית הדרום-מערבית והשתתפה בקרב סטלינגרד. לאחר סיום קרב זה היא שולבה בכוחות של חזית וורונז' (ב-20 באוקטובר 1943 החזית האוקראינית הראשונה) והשתתפה במבצע קוטוזוב, קרב דנייפר, קרב קורסון-צ'רקאסי, מבצע לבוב-סנדומייז', הקרב על ברלין והקרב על פראג. במהלך ימי המלחמה טייסי הארמייה ביצעו 336 אלף גיחות. עם הקמתה היא כללה 374 מטוסים, במהלך קרב קורסק היא גדלה ל-700 מטוסים ובשלבים האחרונים של המלחמה היא כללה כ-2000 מטוסים. לאחר סיום מלחמת העולם השנייה, בשנת 1949 שמה שונה ל"ארמיית האוויר ה-59" והיא הוצבה באוסטריה ובהונגריה. בשנת 1955 היא פורקה. ארמייה האוויר השנייה באתר samsv (ברוסית)
ארמיית האוויר השלישית

ארמיית האוויר השלישית (ברוסית: воздушная армия ‏я‏-3) הייתה ארמייה של הצבא האדום שלחמה במלחמת העולם השנייה. היחידה הוקמה ב-16 במאי 1942 בהתאם לפקודת שר ההגנה של ברית המועצות. היחידה הוקמה על בסיס יחידות חיל האוויר שהיו מוצבות בגזרת חזית קלינין. היא השתתפה בכל המבצעים של החזית לרבות קרבות מגננה במהלך שנת 1942. בהמשך היא הועברה לגזרת החזית הצפון-מערבית. בסוף 1943 היא שולבה בכוחות של החזית הבלטית הראשונה והשתתפה במתקפות סובייטיות באזור סמולנסק, מבצע בגרטיון וקרבות בשטח המדינות הבלטיות. בפברואר 1945 היא הוכפפה לארמיית האוויר הראשונה והשתתפה במבצע פרוסיה המזרחית. בתחילת מאי 1945 היא הוכפפה לכוחות של חזית לנינגרד וביחד עם ארמיית האוויר ה-15 השתתפה בקרבות בשטח לטביה הסובייטית. במהלך ימי המלחמה טייסי הארמייה ביצעו 200 אלף טיסות. לאחר סיום מלחמת העולם השנייה, בשנת 1946 הארמייה פורקה ומפקדה שלה הייתה בסיס להקמת "ארמיית האוויר הראשונה של מטוסים לטווח ארוך". ארמייה האוויר השלישית באתר samsv (ברוסית)
שמואל בוקסר

שמואל בוקסר (נולד ב-17 במאי 1949) הוא ראש עיריית נס ציונה. לשעבר איש עסקים והבעלים של יקבי ברקן. בוקסר נולד וגדל בנס ציונה, דור רביעי לחקלאי נס ציונה. סבו, ירמיהו בוקסר, שימש כמוכתר נס ציונה וראש ועד המושבה בין השנים 1924-1932 (כהונה ראשונה) ו-1940-1947 (כהונה שנייה כראש הוועד האחרון). דודו של ירמיהו בוקסר הוא ראובן לרר, מייסדה של נס ציונה (נחלת ראובן). ב-1972 למד כלכלה חקלאית בפקולטה לחקלאות ברחובות, שם הכיר את גיסו ושותפו לעתיד, יאיר לרנר, ועבד במשתלת עצי פרי אותה מנהל עד היום. בשנת 1989 פשט יקב סטוק את הרגל, וב-1990, רכש בוקסר את היקב יחד עם גיסו יאיר לרנר, והם שינו את שמו ליקבי ברקן. כמה שנים מאוחר יותר, רכשו יקבי ברקן בבעלותו גם את יקבי סגל. בוקסר שימש כבעלים של יקבי ברקן עד שנת 2016, ומאוחר יותר שימש בתפקיד סגן יושב ראש היקב והאחראי על השיווק בחו"ל. בשנת 1993 רץ בוקסר בראשות רשימה עצמאית למועצת נס ציונה, וזכה בשני מנדטים, והתמנה לסגן ראש העיר יוסי שבו ויושב ראש ועדת המשנה לתכנון ובנייה. לאחר 5 שנות כהונה כחבר מועצת העיר, פרש בוקסר ב-1998 לביתו. ב-26 ביולי 2018 הכריז שמואל בוקסר על ריצה לראשות עיריית נס ציונה. זמן קצר לאחר מכן חשף את רשימתו "טוב לנס ציונה". במהלך המירוץ לראשות העיר פורסם בעיתון ידיעות אחרונות, כי בוקסר צד חיות בר באפריקה כתחביב. בעקבות הדיווח שעורר סערה, נשמעו קריאות לעברו שיפרוש מהמירוץ. לאחר הפרסום התנצל בוקסר. ב-30 באוקטובר 2018 זכה בוקסר בבחירות לראשות עיריית נס ציונה כאשר נבחר ברוב של 59% מול 40% של יריבו, שחר רובין. הוא תמך בליכוד, אך מוביל את העיר נס ציונה כעיר ליבראלית, ואף התראיין ואמר שהוא תומך בשינויים רק בהסכמה רחבה. בשנת 2020 הוא פתח את כנס התמיכה בממשלה בראשות בנימין נתניהו בראשון לציון.לקראת הבחירות לראשות העיר ב-2023 הודיעה ועדת ההיגוי של הליכוד כי המפלגה תתמוך בראש העיר שמואל בוקסר. כראש עיר דאג שנס ציונה תצטרף לשירות התחבורה בשבת "נעים בסופ"ש", ההחלטה על ההצטרפות של נס ציונה לשירות התקבלה במליאת העיר נס ציונה. לקראת הבחירות המקומיות ב-2023 התאחדו סיעת "טוב" בראשות בוקסר עם סיעות "יש עתיד" ו"כחול לבן" בנס ציונה, והרשימה המאוחדת נקראה "טוב יחד". בפברואר 2024, בסיבוב הראשון של הבחירות זכה ב-39.1% מהקולות, ועלה לסיבוב השני מול תומר תדהר שזכה ב-29.4% מהקולות. בסיבוב הבחירות השני לראשות העיר נס ציונה, ניצח בוקסר את תדהר והמשיך לקדנציה נוספת. בוקסר נשוי לחגית, ואב לארבע בנות. מדיה וקבצים בנושא שמואל בוקסר בוויקישיתוף שמואל בוקסר, ברשת החברתית פייסבוק אילנה שטוטלנד, נכנס יין, יצא סיפור: שמואל בוקסר מיקבי ברקן, nrg, בדצמבר 2008 בוקסר טוב נס ציונה, באתר MyTziona, ב-31 באוקטובר 2018 שמואל בוקסר, פוסט בפייסבוק, באתר פייסבוק, ‏26 ביולי 2018 מאיר תורג'מן, השאיפה: ראשות העיר. התחביב: ציד חיות, באתר "ידיעות אחרונות", 24 בספטמבר 2018 שמואל בוקסר, פוסט בפייסבוק, באתר פייסבוק, ‏26 בספטמבר 2018 רות רובינשטיין, ראש עיריית נס ציונה פתח את כנס רוה"מ בראשון לציון בזמן שרז קינסטליך נעדר, באתר ראשון ניוז, ‏19 בפברואר 2020 מערכת האתר נס ציונה שלי, הליכוד יתמוך בראש העיר שמואל בוקסר, באתר פורטל נס ציונה שלי, ‏28 ביוני 2023 יובל שדה, נס ציונה, הרשות העשירית שמצטרפת למיזם התחבורה בשבת "נעים בסופ"ש", באתר כלכליסט, 12 ביולי 2023 יש עתיד וכחול לבן בנס ציונה חוברים לראש העיר שמואל בוקסר, באתר וואלה, 4 בספטמבר 2023
שייח'ה יוסוף חסן אל-ג'ופאירי

שייח'ה יוסוף חסן אל-ג'ופאירי (בערבית: شيخة بنت يوسف الجفيري) היא פוליטיקאית קטרית אשר התפרסמה בשנת 2003 כאשר נבחרה כנציגה במועצה העירונית המרכזית של קטר (אנ'). אל-ג'ופאירי היא האישה הראשונה אי פעם שנצחה בבחירות פוליטיות כלשהן באחת ממדינות המפרץ, והיא עשתה זאת כנציגה של מחוז הבוחרים של שדה-התעופה, מחוז הבחירה הגדול ביותר בקטר. אל-ג'ופאירי ניצחה בשנית בבחירות ב-2007. ב-2011, אל-ג'ופאירי ניצחה בפעם השלישית, הפעם זכייתה הייתה בהפרש הקולות הגדול ביותר מכל שאר מחוזות הבחירה בקטר. בנוסף לכך גם בשנת 2015, בבחירות האחרונות, אל-ג'ופאירי שמרה על מקומה במועצה. חברי המועצה העירונית בקטר עוסקים בעיקר בענייני תשתיות פנימיים, וכתוצאה מכך עיקר ההישגים של אל ג'ופאירי הוא בנושאים פנימיים כמו רישות של עמודי תאורה, וניהול פרויקטים עירוניים. בנוסף לכך אל-ג'ופאירי עוסקת גם בנושאים הקשורים לעבודה מול ארגוני עובדים של נשים. עבודתה של אל ג'ופאירי סוקרה בתקשורת המערבית לאחר ניצחונה בבחירות ב-2011. לאחר סיקור זה השתמשה קטר פעמים רבות בשמה של אל-ג'ופאירי בתור דוגמה ליחסה המודרני לנשים. Jack Kelly, "Qatar ruler pushing nation toward democracy" Pittsburgh Post-Gazette April 09, 2003 "Debra Shushan on "The Female Face of Qatar's Municipal Elections"". Georgetown University Qatar's Center for Interregional and Regional Studies. 10 במאי 2011. אורכב מ-המקור ב-2016-03-05. נבדק ב-22 ביולי 2015. {{cite web}}: (עזרה) "Qataris elect two women for first time". Agence France-Presse. 14 במאי 2015. אורכב מ-המקור ב-18 במאי 2015. נבדק ב-14 במאי 2015. {{cite web}}: (עזרה) Sheikha Al Jufairi meets residents to solve their woes - The Peninsula Qatar, thepeninsulaqatar.com "Qatar: First Among Arab Countries for Women's Rights | QAP". Qatar-America Institute (באנגלית אמריקאית). 2017-07-18. אורכב מ-המקור ב-2020-06-20. נבדק ב-2018-10-31. ערך זה הוא קצרמר בנושא פוליטיקאים ובנושא קטר. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שייח'ה יוסוף חסן אל-ג'ופאירי".
הוד

האם התכוונתם ל... הוד – הספירה ה־8 במערכת הספירות הקבלית אה"מ הוד – סיירת מערכה של הצי הבריטי שטובעה במלחמת העולם השנייה הוד (נביא האסלאם) (هود) – אחד מנביאי האסלאם הר הוד – הר במדינת אורגון בארצות הברית. גובהו 3,429 מטרים הוד (אל) – דמות מהמיתולוגיה הנורדית רובין הוד – גיבור עממי אנגלי, אשר על פי הגרסאות בנות ימינו של סיפור עם זה, נהג לגנוב מהעשירים ולתת לעניים הו"ד - הומוסקסואלים דתיים – ארגון של הומוסקסואלים דתיים בישראל אישים: גדעון הוד – שדרן ומגיש רדיו בקול ישראל מרדכי (מוטי) הוד – המפקד השביעי של חיל האוויר הישראלי ניר הוד – אמן ישראלי מורג הוד – שחקנית סקוטית רגב הוד – זמר ים תיכוני ישראלי רודני הוד – כדורסלן אמריקאי אוד עוד
חיים לבב

חיים לבב (1929–2005) היה איש ציבור ישראלי שכיהן כראש עיריית נהריה בשנים 1983–1989. לבב נולד ברומניה ועלה לישראל בשנת 1950, בה הצטרף לקיבוץ גבעת ברנר. לאחר מספר שנים עבר לנהריה, בה נולדו שני בניו. הוא שירת בצה"ל בגולני ובחיל השריון בתפקידי מטה שונים. במלחמת יום הכיפורים היה קצין אפסנאות פיקודי של פיקוד צפון. לאחר המלחמה השתחרר מצה"ל בדרגת אלוף-משנה. עם שחרורו מצה"ל הועמד בראשות אגף חדש בעיריית חיפה לניהול נכסים. בשנת 1978 הוא נבחר למועצת עירית נהריה מהמקום החמישי ברשימת המערך, ובמקביל למד באוניברסיטת חיפה מינהל מוניציפלי. ביוני 1982, במלחמת לבנון, שכל את בנו איתן. במאי 1983 הוא גבר על ראש העיר המכהן, אפרים שריר, בהתמודדות בתוך מפלגת העבודה על המועמדות של המפלגה לראשות עיריית נהריה. בנובמבר אותה שנה הוא זכה בבחירות לראשות העיר עם כמעט 60% מקולות הבוחרים, ורשימת המערך למועצה, בראשותו, זכתה ב-8 מתוך 15 מושבים. בשנת 1989 החליטו במפלגת העבודה להציג את יעקב כהנוב כמועמד המפלגה לראשות העיר. לבב לא קיבל את הדין, הקים רשימה עצמאית והתמודד על ראשות העיר נגד כהנוב ומועמד הליכוד ז'קי סבג. לבב השיג בבחירות שלושה מנדטים במועצה, אך לא הצליח לעלות לסיבוב השני בין כהנוב וסבג. לקראת הסיבוב השני הוא הביע תמיכה בסבג ולאחר הבחירות הוא מונה לממלא מקום ראש העיר. ב-1993 התמודד שוב מול סבג ומול מועמד העבודה אשר שמואלי וזכה לכ-2% מסך קולות הבוחרים. רשימתו למועצה קיבלה 382 קולות (הכי מעט מבין כל הרשימות) ולא עברה את אחוז החסימה. נפטר בשנת 2005. בנו, דורון, עבד כמהנדס עיריית נהריה בשנים 2012-2005. עדות סא"ל חיים לבב - קצין אפסנאות פיקודי, באתר המרכז למלחמת יום הכיפורים יצחק מרידור, מבחנו של חיים לבב, דבר, 9 בדצמבר 1983 ראובן בן צבי, "גן האם" - בין 2200 הנכסים שעיריית חיפה "שכחה" שנים רבות להעבירם לבעלותה, מעריב, 9 בפברואר 1976 הודגעה בדבר תוצאות הבחירות למועצת עירית נהריה, ילקוט הפרסומים 2485, עמוד 317 יצחק מרידור, שריר נוצח בסניף העבודה בנהריה, דבר, 25 במאי 1983 תוצאות הבחירות למועצת עירית נהריה, ילקוט הפרסומים 2987, עמוד 603 הודעה בדבר תוצאות הבחירות לראשות עירית נהריה, ילקוט הפרסומים 3637, עמוד 2208 המפלגה בגדה בי, מעריב, 6 בספטמבר 1989 ילקוט הפרסומים 4166, באתר נבו נירית לנקרי, 150 עמודים, למה צריך לפטר את מהנדס העיר, 29 באוגוסט 2012, בלינקר חדשות מקומיות